Tovább menetel a címvédõ Los Angeles Lakers az NBA-ben - videó
A címvédõ és ligaelsõ Los Angeles Lakers a tizenegyedik, sorozatban az ötödik gyõzelmét aratta az észak-amerikai kosárlabdaliga (NBA) 2020/21-es idényében, amelynek pénteki játéknapján otthon 112-95-re múlta felül a New Orleans Pelicanst.
A Lakersben LeBron James 21 pontja mellett 11 gólpasszig jutott, míg társai közül Anthony Davis 17, Montrezl Harrell és Kentavious Caldwell-Pope pedig egyaránt 16 ponttal zárt. A vesztes Pelicansnál így jobb híján Zion Williamson biztató visszatérésének örülhettek, aki 21 pontja mellett 12 lepattanót szerzett.

Jannisz Antetokunmpo 31 ponttal és 9 lepattanóval járult hozzá a Milwaukee legújabb sikeréhez, míg a dallasi ellenfélnél Luka Doncic hiába jutott 28 pontig és 13 gólpasszig, a Mavericksnek megszakadt a négy mérkõzés óta tartó gyõzelmi sorozata.

Shai-Gilgeous Alexander a karriercsúcsot jelentõ 33 ponttal vette ki a részét a Oklahoma City Thunder hosszabbítás utáni gyõzelmébõl, pedig a vendég Chicago két negyed után még biztosan, 68-50-re vezetett. A Bullsban Zach LaVine 35 ponttal zárt, és a legutóbbi négy mecccsét tekintve 37.5 pont az átlaga, de csapata ebbõl nem profitált, mind a négy találkozót elveszítette.

Legutóbbi nyolc meccsébõl a hetediket nyerte meg a Boston Celtics, amely ezúttal az Orlando Magicnél bizonyult jobbnak 124-97-re. A sorozatban ötödször alulmaradó New York Knicks ellen szakadt meg a Cleveland rossz sorozata - a Cavaliers három vereség után tudott ismét nyerni -, ebben 33 pontjával és 23 lepattanójával döntõ érdemeket mondhat magáénak Andre Drummond.

A Sacramento Kings vendégeként könnyedén, 138-100-ra nyert a Los Angeles Clippers, amelyben Kawhi Leonard 27, míg Paul George 26 pontig jutott. A pénteki játéknapra kiírt Detroit Pistons-Washington Wizards, Phoenix Suns-Golden State Warriors és Minnesota Timberwolves-Memphis Grizzlies találkozót elhalasztották.

Eredmények:
Los Angeles Lakers-New Orleans Pelicans 112-95
Boston Celtics-Orlando Magic 124-97
Cleveland Cavaliers-New York Knicks 106-103
Milwaukee Bucks-Dallas Mavericks 112-109
Oklahoma City Thunder-Chicago Bulls 127-125 - hosszabbítás után
Utah Jazz-Atlanta Hawks 116-92
Sacramento Kings-Los Angeles Clippers 100-138